Herbert Henry Asquith
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie
Herbert Henry Asquith var en britisk jurist og liberal politiker. Han var Storbritannias statsminister i årene 1908–1916.
Asquith var medlem av Underhuset fra 1886. Han var innenriksminister i 1892–1895, og finansminister i 1906–1908. Etter Henry Campbell-Bannermans død i 1908 ble han leder av det liberale parti (1908–1925) og statsminister (1908–1916). Som statsminister gjennomførte Asquith en rekke sosiale reformer og avskaffet i 1911 Overhusets absolutte vetorett. Han måtte gå av desember 1916 på grunn av manglende besluttsomhet i krigsledelsen under første verdenskrig. Senere var han leder av den liberale underhusgruppen som motsatte seg David Lloyd Georges samlingspolitikk.Asquith utgav flere bøker, blant annet The Genesis of the War (1923), Fifty Years of Parliament (1926) og Memories and Reflections 1852–1927 (1928). Les mer i Store norske leksikon Liberal Party Storbritannias politiske system Storbritannias historie statsministre i Storbritannia Litteratur Cassar, George H. : Asquith as war leader, 1994 Jenkins, Roy: Asquith, 3rd ed., 1986 (Første gang utg. 1964), isbn 0-00-217712-9, Finn boken  Koss, Stephen: Asquith, 1976, isbn 0-7139-0897-1, Finn boken